ഇന്നോവ മുതലാളിയും പ്രതിസന്ധിയില്, വണ്ടിയെണ്ണം മൂന്നുലക്ഷം കുറയ്ക്കും, കാരണം ഇതാണ്! ജാപ്പനീസ് വാഹന നിര്മ്മാതാക്കളായ ടൊയോട്ട ഈ വര്ഷം 300,000 വാഹനങ്ങള് കുറച്ചേ നിര്മിക്കുകയുള്ളൂ എന്ന് റിപ്പോര്ട്ട്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ആഗോള ചിപ്പ് ക്ഷാമത്തെ തുടര്ന്നാണ് ഈ നീക്കം എന്ന് ഹിന്ദുസ്ഥാന് ടൈംസ് ഓട്ടോ റിപ്പോര്ട്ട് ചെയ്യുന്നു. സെമികണ്ടക്ടര് ക്ഷാമവും ചിപ്പ് നിര്മാണ പ്രതിസന്ധിയുമാണ് കാരണം. കോവിഡ് കാരണം നിരവധി ഫാക്ടറികളില് ജോലികള് നിര്ത്തിവച്ചതും നടപ്പ് സാമ്ബത്തിക വര്ഷത്തേക്കുള്ള ആഗോള ഉല്പാദന ലക്ഷ്യം പുതുക്കാന് കമ്ബനിയെ നിര്ബന്ധിതരാക്കി. അടുത്ത വര്ഷം മാര്ച്ച് 31 വരെ ഒമ്ബത് ദശലക്ഷം വാഹനങ്ങള് നിര്മിക്കാനാണ് ടൊയോട്ട ഇപ്പോള് ലക്ഷ്യമിടുന്നത് എന്നാണ് റിപ്പോര്ട്ടുകള്. അതേസമയം പുതിയ തീരുമാനം ഇന്ത്യയിലെ ഉത്പാദന കേന്ദ്രത്തെ ബാധിക്കുമോ എന്ന് ടൊയോട്ട ഇതുവരെ വ്യക്തമാക്കിയിട്ടില്ല. കര്ണാടകയിലെ ബിഡാഡിയിലാണ് ഇന്ത്യയിലെ ടൊയോട്ട പ്ലാന്റ് സ്ഥിതി ചെയ്യുന്നത്. ഇന്നോവ ക്രിസ്റ്റ, ഫോര്ച്യൂണര്, അര്ബന് ക്രൂസര്, ഗ്ലാന്സ, യാരിസ്, കാമ്രി, വെല്ഫയര് എന്നിവയെല്ലാം ടൊയോട്ട ഇന്ത്യയില് നിര്മ്മിക്കുകയും വില്ക്കുകയും ചെയ്യുന്നുണ്ട്. ആഗോളതലത്തില് വാഹനവ്യവസായത്തെ സെമികണ്ടക്ടര് ക്ഷാമം പ്രതിസന്ധിയിലാക്കിയിട്ട് ഏറെക്കാലമായി. ആധുനികമായ ഒരു വാഹനത്തില് ഏകദേശം 1000 ചിപ്പുകള് ഉപയോഗിക്കുന്നതായാണ് കണക്കുകള്. കൊവിഡ് വ്യാപനത്തിന്റെ പശ്ചാത്തലത്തില് വ്യക്തിഗത കമ്ബ്യൂട്ടറുകള്ക്കും ടാബ്ലെറ്റുകള്ക്കും സ്മാര്ട്ട്ഫോണുകള്ക്കുമുള്ള വര്ധിച്ച ആവശ്യകതയാണ് പ്രശ്നത്തിന് കാരണമായത്. ചിപ്പ് നിര്മാതാക്കള് വാഹനവ്യവസായത്തിലേക്ക് കൂടുതല് സപ്ലെ നല്കുന്നതില് താല്പ്പര്യം കാണിക്കാത്തതാണ് പ്രശ്നം രൂക്ഷമാക്കുന്നത്. അതേസമയം ചിപ്പ് ക്ഷാമം വ്യവസായത്തിലുടനീളമുള്ള ഉല്പാദന പ്രക്രിയകളെ ബാധിച്ചതിനാല് ഇന്ത്യയിലെ ഓട്ടോമൊബൈല് മൊത്തവ്യാപാരം ഓഗസ്റ്റില് 11 ശതമാനം ഇടിഞ്ഞതായി ബിസിനസ് സ്റ്റാന്ഡേര്ഡ്സ് റിപ്പോര്ട്ട് ചെയ്യുന്നു. സൊസൈറ്റി ഓഫ് ഇന്ത്യന് ഓട്ടോമൊബൈല് മാനുഫാക്ചറേഴ്സിന്റെ സിയാം ഏറ്റവും പുതിയ റിപ്പോര്ട്ടിലാണ് വിവരങ്ങളുളളത്. വാണിജ്യ വാഹനങ്ങള് ഒഴികെയുള്ള സെഗ്മെന്റുകളിലായി മൊത്തവ്യാപാരം കഴിഞ്ഞ മാസം 15,86,873 യൂണിറ്റായി കുറഞ്ഞു എന്നാണ് റിപ്പോര്ട്ടുകള്. 2020 ഓഗസ്റ്റില് ഇത് 17,90,115 യൂണിറ്റായിരുന്നു. രാജ്യത്തെ പ്രമുഖ കാര് നിര്മാതാക്കളായ മാരുതി സുസുക്കി സെപ്റ്റംബറിലെ ഉല്പാദനത്തില് 60 ശതമാനം കുറവുണ്ടാകുമെന്ന് ഈ ആഴ്ച ആദ്യം സൂചിപ്പിച്ചിരുന്നു. സ്ഥിതിഗതികള് അത്ര മികച്ചതല്ല. മൊത്തം വാഹന ഉത്പാദനത്തിെന്റ അളവ് സാധാരണയില്നിന്ന് 40 ശതമാനം കുറവായിരിക്കുമെന്നാണ് പ്രതീക്ഷിക്കുന്നത്കമ്ബനി പ്രസ്താവനയില് പറഞ്ഞു. മഹീന്ദ്ര ആന്ഡ് മഹീന്ദ്ര മാസത്തില് ഏഴ് ഉത്പാദന രഹിത ദിവസങ്ങള് പ്രഖ്യാപിച്ചിട്ടുണ്ട്. 25 ശതമാനം കുറവാണ് കമ്ബനി ഉപ്രതീക്ഷിക്കുന്നത്. കമ്ബനിയുടെ ഓട്ടോമോട്ടീവ് ഡിവിഷന് അര്ധചാലകങ്ങളുടെ വിതരണ ക്ഷാമം നേരിടുന്നത് തുടരുകയാണ്കമ്ബനി വക്താവ് പറഞ്ഞു. റെനോനിസ്സാന്, ഫോര്ഡ്, എംജി തുടങ്ങിയവ കുറഞ്ഞ ശേഷിയില് പ്രവര്ത്തിക്കുമെന്ന് ഇതിനകം പ്രഖ്യാപിച്ചിട്ടുണ്ട്. പ്രതിസന്ധി പരിഹരിക്കാന് വിവിധ ഉല്പ്പാദകരുടെ ഭാഗത്ത് നിന്ന് ശ്രമം തുടരുകയാണ്. മിക്ക വാഹന നിര്മാതാക്കളും ചിപ്പ് ക്ഷാമത്തെ തുടര്ന്ന് ഉല്പ്പാദനം കുറയ്ക്കാന് തീരുമാനിച്ചിരിക്കുകയാണ്. ഇതോടെ വരും മാസങ്ങളില് വീണ്ടും വ്യാപാരത്തില് ഇടിവുണ്ടാകുമെന്നാണ് കണക്കാക്കുന്നത്. സെമി കണ്ടക്ടറുകള് അഥവാ ചിപ്പുകള് കിട്ടാക്കനിയായതോടെ ആഗോളതലത്തില് വാഹന നിര്മ്മാണം വന് പ്രതിസന്ധി നേരിടുകയാണ്. ഇതുകാരണം ടൊയോട്ട, മഹീന്ദ്ര തുടങ്ങിയ നിര്മ്മാതാക്കള് ഉല്പ്പാദനം വെട്ടിക്കുറയ്ക്കാന് ഒരുങ്ങുകയാണ്. വാഹന മേഖലയ്ക്ക് പുറമെ, മൊബൈല് ഫോണ്, ലാപ്പ്ടോപ് തുടങ്ങിയ ഇലക്ട്രോണിക്സ് ഉത്പന്നങ്ങളുടെ നിര്മാണത്തേയും ചിപ്പ് ക്ഷാമം രൂക്ഷമായി ബാധിച്ചിട്ടുണ്ട്. ആഗോളതലത്തില് അനുഭവപ്പെടുന്ന ചിപ്പ് ക്ഷാമം 2022 അവസാനത്തോടെ ഭാഗികമായി കുറയ്ക്കാന് സാധിക്കുമെങ്കിലും 2023ഓടെ മാത്രമേ പൂര്ണമായി പരിഹരിക്കപ്പെടൂവെന്നാണ് സെമി കണ്ടക്ടര് ചിപ്പ് നിര്മാതാക്കളായ എസ്.ടി. മൈക്രോ ഇലക്ട്രോണിക്സ് മേധാവി ജീന് മാര്ക്ക് അടുത്തിടെ അറിയിച്ചത്. ചിപ്പ് ക്ഷാമം മൂലം വണ്ടക്കമ്ബനികളുടെ 2021 ലെ വരുമാനത്തില് 110 ബില്യണ് ഡോളറിന്റെ കുറവുണ്ടാകുമെന്ന് കണ്സള്ട്ടിംഗ് കമ്ബനിയായ അലിക്സ് പാര്ട്ണേഴ്സ് നേരത്തെ വ്യക്തമാക്കിയിരുന്നു. കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona